

**MINISTARSTVO PRAVDE**

Broj:

10. avgust 2017. godine

**S E K T O R S K A A N A L I Z A**

**za utvrđivanje predloga prioritetnih oblasti od javnog interesa i potrebnih sredstava**

 **za finansiranje projekata i programa nevladinih organizacija**

 **iz državnog budžeta u 2018. godini**

***Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.***

# OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO

## Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |
| --- | --- | --- |
| 🞏 socijalna i zdravstvena zaštita | 🞏 razvoj civilnog društva i volonterizma | 🞏 zaštita životne sredine |
| 🞏 smanjenje siromaštva | 🞏 evroatlantske i evropske integracije Crne Gore | 🞏 poljoprivreda i ruralni razvoj |
| 🞏 zaštita lica sa invaliditetom | 🞏 institucionalno i vaninstitucionalno obrazovanje | 🞏 održivi razvoj |
| 🞏 društvena briga o djeci i mladima | 🞏 nauka | 🞏 zaštita potrošača |
| 🞏 pomoć starijim licima | 🞏 umjetnost | 🞏 rodna ravnopravnost |
| ⧫ zaštita i promovisanje ljudskih i manjinskih prava | 🞏 kultura | 🞏 borba protiv korupcije i organizovanog kriminala |
| ⧫ vladavina prava | 🞏 tehnička kultura | 🞏 borba protiv bolesti zavisnosti |
| 🞏 druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

# PRIORITETNI PROBLEMI I POTREBE KOJE TREBA RIJEŠITI U 2018. GODINI FINANSIRANJEM PROJEKATA I PROGRAMA NVO

## Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| **Opis problema:** |
| U skladu sa politikom reformi Vlade Crne Gore i mjerama definisanim nacionalnim strateškim dokumentima, **Ministarstvo pravde** u kontinuitetu sprovodi aktivnosti za poboljšanje sistema izvršenja krivičnih sankcija. Reforme se odnose na sve aspekte sistema - zakonodavni okvir, jačanje mehanizama za ostvarivanje i zaštitu ljudskih prava lica lišenih slobode, promovisanje alternativnih sankcija i mjera, smanjenje zatvorske populacije i poboljšanje uslova u zatvorima.S tim u vezi usvojena je 29. decembra 2016. godine, **Strategija izvršenja krivičnih sankcija za period 2017-2021. godine**. Ovaj dokument predstavlja moderan, integrisan pristup kaznenoj oblasti, koji teži unaprjeđenju sistema izvršenja krivičnih sanckija i međusobno povezuje različite institucije koje sprovode reforme, između ostalog, prepoznavanjem i odvajanjem odgovornosti i nadležnosti policije, tužilaca, sudija, zatvorskog osoblja i **nevladinih organizacija**. Cilj datog koncepta je da se razvije **efikasan sistem izvršenja krivičnih sankcija** koji će omogućiti zaštitu osnovnih prava i sloboda, s jedne strane, i doprinijeti sprječavanju zločina i zaštiti društva od kriminaliteta, u skladu sa evropskim standardima, sa druge strane.Takođe, 30. marta 2017. godine, usvojen je **Akcioni plan za sprovođenje Strategije izvršenja krivičnih sankcija za period 2017-2021**. **godina** u kome su predviđene aktivnosti, pokazatelji rezultata i uticaja, rokovi, nadležni organi i resursi potrebni za sprovođenje definisanih strateških ciljeva, a to su: jačanje prevencije i zaštite od zlostavljanja i poštovanja ljuidskih prava lica lišenih slobode i osuđenih lica, jačanje kapaciteta Zavoda za izvršenje krivičnih sankcija kako u pogledu infrastrukture, tako i posebno značajno unaprjeđenje u pogledu zdravstvene zaštite i tretmana u cilju resocijalizacije i reintegracije zatvorenika, jačanje uslova za izvršenje i nadzor nad alternativnim sanckijama i mjerama i unaprjeđenja odnosa sa javnošću u oblasti izvršenja krivičnih sankcija. **Zavod za izvršenje krvičnih sankcija u Spužu** predstavlja specijalizovani organ uprave u sastavu **Ministrstvu pravde**, koji raspolaže sa ukupno **1.350 kreveta** na prostoru od **5.975 m2** za smještaj lica lišenih slobode. U njegovom sastavu nalazi se i **Zatvor u Bijelom Polju** **(Istražni zatvor i Zatvor za kratke kazne)** čiji su smještajni kapaciteti za **160 osoba**.U Crnoj Gori je u poslednjih pet godina postignut **značajan napredak** u sistemu izvršenja krivičnih sankcija, uz pomoć nacionalne i međunarodne podrške što ukazuje da strateški pristup u ovoj oblasti postaje sve neophodniji. Stoga je neophodna **bliskija saradnja sa nevladinim organizacijama** kroz kreiranje projektnih aktivnosti koje će na inovativan način unaprijediti one pravne institute koje treba približiti kako direktnim korisnicima/ama (pritvorenim licima i licima lišenim slobode) tako i široj populaciji.**TRI OBLASTI MOGUĆEG UNAPRJEĐENJA I JAČANJA SARADNJE SA NEVLADINIM ORGANIZACIJAMA****Ukupna svijest osuđenika/ca o njihovim pravima treba da se poveća. Uslovi u zatvorima treba da budu poboljšani. Tretman osuđenika/ca i pritvorenika/ca treba da se uskladi sa međunarodnim standardima kao i kapaciteti za skrining i izvještavanje od strane zatvorskih zdravstvenih službi i njihova saradnja sa pravosudnim organima i nevladinim organizacijama. Neophodno je stvoriti pozitivno društveno-političko okruženje i javno mnjenje koje će biti spremno da prihvati nešto novo. Javnost mora biti uvjerena u ispravnost datih vrsta alternativnih sankcija. U suprotnom, sudije i tužioci/teljke neće biti spremni da primijene alternativne mjere ukoliko znaju da neće biti dobro prihvaćene od strane zajednice.****I REHABILITACIJA I REINTEGRACIJA****Ministarstvo pravde** putem **Direkcije za uslovnu slobodu** obezbjeđuje pomoć, zaštitu, smjernice i podršku prestupnicima/ama i osuđenim licima sa ciljem da se ostvari njihova uspješna reintegracija i resocijalizacija u društvu, kroz vršenje obaveznih mjera rehabilitacionog tretmana za prestupnike/ce zavisne od alkohola ili droge.Sa druge strane, **Zavodu za izvršenje krivičnih sankcija** je povjeren zadatak da, između ostalog, zatvorenike/ce reintegriše i resocijalizuje i da ih nakon izvršene kazne vrati osposobljene tako da budu korisni građani/ke društva. Strateška odluka je države da se priključi porodici zemalja Evropske unije, koja donosi i obavezu da se ovaj zadatak obavlja po evropskim standardima.**Sektor za rad** Kazneno - popravnog doma je neizostavan dio ukupnih aktivnosti Zavoda za izvršenje krivičnih sankcija usmjerenih na ostvarivanje svrhe izvršenja kazni zatvora čiji je cilj **resocijalizacija i reintegracija osuđene osobe u društvo**. Instruktori za rad obučavaju i prate rad zatvorenika/ca. Radno angažovani zatvorenici/e rade u **Službi za održavanje objekata, mašina i opreme kao i u proizvodnji,** koja je podijeljena na poljoprivrednu i radioničku proizvodnju. **Poljoprivredna proizvodnja** je u sklopu Zavoda za izvršenje krivičnih sankcija organizovana iz oblasti živinarstva, govedarstva i svinjogojstva, a radilo se I u plastenicima. Na ovim poslovima su radno angažovana zatvorena lica, a dobijeni proizvodi se koriste kako za sopstvene potrebe tako i za dalju prodaju na crnogorskom tržištu. U **radioničkoj proizvodnji** zatvorenici/e su angažovani u stolarskoj, bravarsko-limarskoj, rezbarskoj, krojačkoj i frizerskoj radionici.**Međutim, ograničena dostupnost programa rehabilitacije i njegova raznovrsnost i dalje predstavljaju izazov i prostor za dalju nadogradnju.** **II ZDRAVSTVENA ZAŠTITA PRITVORENIH I ZATVORENIH LICA**Shodno **Zakonu o izvršenju kazne zatvora, novčane kazme i mjera bezbjednosti (**član 47) **svaki zatvorenik/ica ima pravo na zdravstvenu zaštitu, u skladu sa zakonom. Zdravstvena zaštita zatvorenika/ca ostvaruje se u Zavodu za izvršenje krivičnih sankcija,** sem ukoliko zakonom nije drugačije propisano.Za brigu o zdravlju osuđenih i pritvorenih lica zadužena je **Zdravstvena služba Zavoda** u kojoj se obavljaju opšti medicinski, stomatološki i tri vrste specijalističkih pregleda, uzimaju se i uzorci za laboratorijsku analizu. Ostale vrste zdravstvenih usluga obavljaju se u institucijama javnog zdravstva.Shodno članu 50, **Zavod** obezbjeđuje zatvorenicama **pružanje zdravstvene zaštite reproduktivnog zdravlja,** u skladu sa zakonom.Trudnicama i porodiljama koje izdržavaju kaznu zatvora ili kaznu zatvora od četrdeset godina, može se obezbijediti posebna prostorija radi obezbjeđivanja dodatne njege Zatvorenici porodilji uz koju je i novorođenče obezbjeđuju se posebni uslovi za potrebnu njegu i uslovi za odgajanje djeteta.Prema izvještaju **Zaštitnika ljudskih prava i sloboda i Nacionalnog preventivnog mehanizmau 2016. godini** došlo je do određenog napretka u zaštiti prava lica lišenih slobode a „zdravstvena zaštita je poboljšana“.U cilju očuvanja zdravlja i fizičke kondicije, te sticanja pozitivnih navika osuđenih lica, u Zavodu za izvršenje krivinčih sankcija organizuju se i sportske, kulturne, umjetničke i slobodne aktivnosti.**Međutim, još uvijek su prisutni određeni izazovi kojima treba posvetiti dodatnu pažnju kao što su: pružanje zdravstvene zaštite za ugrožene kategorije zatvorenika - maloljetnicima, ženama, starijim osobama, korisnicima/ama psihoaktivnih droga i ostalim vrstama zavisnika/ca, upravljanje zatvorenicima zavisnicima; prevencija samoubistva, programi liječenja - praćenje terapije po otpuštanju u zajednicu; informisanje, prevencija i edukacija o seksualnom i reproduktivnom zdravlju i pravima, HIV-u, virusnim infekcijama hepatitisom A, B i C, tretmanu bolesti zavisnosti i izloženosti stigmi.****III ALTERNATIVNE SANKCIJE**Generalno posmatrano, sprovođenjem **alternativnih sankcija i mjera** doprinosi se većem stepenu bezbijednosti društva i cjelokupne zajednice.**Alternativne kazne i mjere** su postale sastavni dio kaznenog sistema u skladu sa evropskim standardima, uključujući medijaciju u krivičnim stvarima, alternative istražnom pritvoru, uslovni otpust, kaznu rada u javnom interesu. Kvalitetnim izvršenjem alternativnih sankcija i mjera u mnogome se doprinosi smanjenju: stope recividiteta, zatvorske populacije kao i budžetskih sredstava koja se izdvajaju za izvršenje kazni zatvora.**Kazna rada u javnom interesu** izvršava se kod pravnog lica koje se bavi djelatnošću od javnog interesa (humanitarna, socijalna, komunalna, zdravstvena i slično) ili kod neprofitabilne organizacije čija je djelatnost vezana za humanitarne, ekološke i druge slične aktivnosti. Na ovaj način se doprinosi smanjenju zatvorske populacije u dijelu tzv. „kratkih kazni zatvora“ (do 6 mjeseci) i od osuđenih lica se dobija besplatan rad kojim se na izvjestan način vraća dug društvu.**Ministarstvo pravde** od 2013. godine je zaključilo brojne sporazume o poslovnoj saradnji u cilju izvršenja kazne rada u javnom interesu sa: **Ministarstvom prosvete** (uključeno oko 250 vaspitno obrazovnih institucija), **Nacionalnom organizacijom Crvenog krsta** (uključene sve opštinske organizacije),i **Ministarstvom zdravlja** (obuhvaćene su sve javne zdravstvene ustanove) kao i **115 sporazuma o saradnji sa pravnim licima i organizacijama.** Direkcija za uslovnu slobodu je nadležna za praćenje i izvršenje kazne rada u javnom interesu. Shodno **Izvještaju** **Direkcije za uslovnu slobodu**, u **prvoj polovini 2017. godine**, uspješno su izvršene **64 kazne rada u javnom interesu**, a trenutno 72 lica izvršava pomenutu kaznu. **Direkciji** je dostavljeno od strane sudova **784 uslovnih osuda, 158 uslovnih otpusta i 95 kazni rada u javnom interesu (ukupno 1037 alternativnih kazni), a izvršene su 103 kontrole za ukupno 119 osuđenih lica.** **Na sistemu alternativnih sankcija, treba i dalje raditi, kako bi postao u potpunosti operativan. Izvršenje alternativnih sankcija zahtijeva dalju edukaciju tužioca/teljki i sudija kako bi njegovali kredibilan i realan odnos prema alternativama zatvoru, odnosno kako bi se uspostavili adekvatni uslovi za individualizaciju i humanizaciju kažnjavanja. Takođe, pomenuti pravni institut kroz kontinuiranu kampanju, treba približiti medijima, odnosno široj društvenoj javnosti, kako bi crnogorsko društvo prihvatilo činjenicu postajanja benefita od ovakve kazne, jer se kod lica kojima se izriče kazna rada u javnom interesu razvija odgovornost za štetne posledice koje su izazvali počinjenim krivičnim djelima ali se daje i mogućnost da kroz besplatan rad na izvjestan način vrate dug društvu. I na samom kraju, veća primjena alternativnih sankcija predstavlja znatnu uštedu budžetskih sredstava koja bi se izdvajala za potrebe osuđenih lica tokom izdržavanja kazne zatvora.** |
| **Podaci (analize, studije, statistički izvještaji, itd.) koji dodatno pojašnjavaju navedeni problem** | **Izvor(i) podataka** |
| Strategija za izvršenje krivičnih sankcija za period 2017-2021 godine;Akcioni plan za sprovođenje Strategije izvršenja krivičnih sankcija za period 2017-2021. godine;Izvještaj o sprovođenju Zakona o izvršenju kazni zatvora, novčane kazne i mjera bezbijednosti;Izvještaj o sprovođenju Zakona o izvršenju uslovne osude i kazne rada u javnom interesu;Izvještaj o radu i stanju u upravnim oblastima iz nadležnosti Ministarstva pravde sa organom u sastavu za 2016. godinu;Godišnji izvještaj Zavoda za izvršenje krivičnih sankcija za 2016. godinu;Izvještaj Evropske komisije o napretku Crne Gore za 2016. godinu;Izvještaj Evropskog komiteta za prevenciju torture i nehumanog i ponižavajućeg tretmana i kažnjavanja (CPT);Sporazum o stabilizaciji i pridruživanju Evropskoj uniji (stupio na snagu 1. maja 2010. godine);Izvještaj Zaštitnika ljudskih prava i sloboda za 2016. godinu;Izvještaj Nacionalnog preventivnog mehanizma za 2016. godinu;Izvještaj sa preporukama Evropskog komiteta za sprječavanje mučenja i nečovječnog ili ponižavajućeg postupanja ili kažnjavanja (CPT);Zaključci sa preporukama Komiteta protiv torture u odnosu na Drugi periodični izvještaj Crne Gore (CAT);Preporuka Savjeta Evrope državama članicama u vezi sa zatvorskim pravilima R (2006) 2;Preporuka Savjeta Evrope o etičkim i organizacionim aspektima zdravstvene zaštite u zatvoru, Rec.R (98)7;Preporuka Savjeta Evrope državama članicama o zatvorskim i kriminološkim aspektima kontrole prenosivih bolesti uključujući AIDS i druge slične zdravstvene probleme u zatvorima R (93)6;Preporuka Savjeta Evrope državama članicama o prenatrpanosti u zatvorima i inflaciji zatvorske populacije R (99) 22;Preporuka Savjeta Evrope o probacionim pravilima Rec.R (2010) 1;Preporuka Savjeta Evrope državama članicama o uslovnom otpustu R (2003) 22;Preporuka Savjeta Evrope državama članicama o elektronskom nadzoru CM/R (2104) 4; | Ministarstvo pravde;Zavod za izvršenje krivičnih sankcija;Zakon o izvršenju kazne zatvora, novčane kazme i mjera bezbjednosti („Službeni list Crne Gore", br. 036/15); Zakon o izvršenju uslovne osude i kazne rada u javnom interesu ("Službeni list Crne Gore", br. 032/14);Delegacija Evropske unije u Crnoj Gori;Kancelarija Zaštitnika za ljudska prava i slobode. |

## Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| **Naziv strateškog/planskog dokumenta/propisa** | **Naziv poglavlja/ mjere/ aktivnosti** |
| Strategija za izvršenje krivičnih sankcija (2017-2021)Akcioni plan za sprovođenje Strategije izvršenja krivičnih sankcija za period 2017-2021. godine | **Strategija za izvršenje krivičnih sankcija (2017-2021)** je sveobuhvatni dokument koji predstavlja osnovu za reformu i funkcionisanje pravosudnog sistema u dijelu izvršenja krivičnih sankcija, kojom se jača efektivno i efikasno upravljanje sistemom izvršenja krivičnih sankcija u Crnoj Gori u narednih pet godina, sa jačanjem kapaciteta i primjenom najboljih praksi Evropske unije (EU). **Akcionim planom za sprovođenje Strategije izvršenja krivičnih sankcija za period 2017-2021. godine** su predviđene aktivnosti, pokazatelji rezultata i uticaja, rokovi, nadležni organi i resursi potrebne za sprovođenje strateških ciljeva i mjera definisanih pomenutom **Strategijom**. Ciljevi su sledeći:1) jačanje prevencije i zaštite od zlostavljanja i poštovanja ljuidskih prava lica lišenih slobode i osuđenih lica,2) jačanje kapaciteta Zavoda za izvršenje krivičnih sankcija kako u pogledu infrastrukture, tako i posebno značajno unapređenje u pogledu zdravstvene zaštite i tretmana u cilju resocijalizacije i reintegracije zatvorenika;3) jačanje uslova za izvršenje i nadzor nad alternativnim sanckijama i mjerama;4) Unapređenja odnosa sa javnošću u oblasti izvršenja krivičnih sankcija. |

## Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., kako se planira praćenje i vrednovanje njihovog doprinosa rješavanju pomenutih problema. Navesti konkretne mjerljive pokazatelje/indikatore (informacije iz uporednih analiza, izvještaja, rezultata istraživanja, studija, i drugi dostupni statistički podaci), kojima se planira mjerenje doprinosa nevladinih organizacija rješavanju identifikovanih problema i izvor u kojem su takvi podaci dostupni.

|  |  |  |
| --- | --- | --- |
| **Opis načina doprinosa nevladinih organizacija u rješavanju problema**  | **Konkretni mjerljivi pokazatelji doprinosa nevladinih organizacija** | **Izvor(i) podataka** |
| Nevladine organizacije koje se bave zaštitom ljudskih prava mogu doprinjeti ostvarivanju ciljeva strateških dokumenata u oblasti adekvatne zaštite ljudskih prava lica lišenih slobode, odnosno osuđenih lica kao i promovisanje alternativnih sankcija i mjera; Doprinos nevladinih organizacija je vrlo značajan jer često državne institucije nemaju razrađene mehanizme koji bi na adekvatan način odgovorili na potrebe reintegracije i rehabilitcije osuđenih lica; Dati ciljevi će biti postignuti kroz organizaciju obuka, treninga, radionica, okruglih stolova, savjetovališta, javnih diskusija, info dana, izložbi, izradu i distribuciju publikacija i promotivnog materijala, kreiranje kampanje, putem medijskih sadržaja i sl. Takođe, putem izrade analiza, strudija i istraživanja o reintegraciji i rehabilitaciji, zdravstvenoj zaštiti pritvorenih i zatvorenih lica i alternativnim sankcijama, koje će doprinijeti jasnijem sagledavanju stanja i naučenih lekcija u datim oblastima, te objektivnijem uočavanju nedostataka i izazova i njihovom efikasnijem prevazilaženju. | Porast stepena informisanosti lica lišenih slobode o njihovim ljudskim pravima sa posebnim akcentom na zdravstvenu zaštitu;Uspješnija identifikacija zdravstvenih, socijalnih i psiholoških potreba zatvorenika/ca;Veći stepen rehabilitacije i resocijalizacije lica lišenih slobode;Radno osposobljavanje putem usvajanja novih vještina lica lišenih slobode, kako zbog njihove resocijalizacije, tako i zbog mogućnosti radnog angažovanja i ostvarivanja prihoda nakon izlaska na slobodu;Stvaranje uslova za češću primjenu alternativnih sankcija radi individualizacije i humanizacije kažnjavanja kao adekvatnog odgovora na kriminalno ponašanje;Smanjenje stope recividiteta;Promovisanje alternativnih sankcija kod javnog mnenja kroz veću informisanost o prirodi i sadržaju alternativnih sankcija (posebno kazne rada u javnom interesu) na nacionalnom nivou;Veća informisanost građana/ki i naučne javnosti o reintegraciji i rehabilitaciji, zdravstvenoj zaštiti pritvorenih i zatvorenih lica i alternativnim sankcijama;Izrađene analize, strudije i istraživanja o datom stanju i naučenim lekcija u oblastima zdravstvene zaštite osuđenih lica i upotrebi alternativnih sankcija, te objektivnije sagledavanje nedostataka i izazova i njihovo efikasnije prevazilaženje;Uspješnija saradnja Ministarstva pravde i Zavoda za izvršenje krivičnih sankcija sa medijima;Bolja saradnja Ministarstva pravde i Zavoda za izvršenje krivičnih sankcija sa nevladinim organizacijama.  | Broj uspješno realizovanih projekata i programa; Broj lica lišenih slobode koja su uspješno pohađala planirane obuke, treninge, radionice; Broj lica koja su koristila usluge savjetovališta;Broj lica koja su učestvovala na okruglim stolovima i javnim diskusijama o primjeni alternativnih sankcija i zaključci sa datih skupova;Uspješno realizovana kampanja o afirmaciji alternativnih sankcija;Medijske objave;Razvoj i unapređenje internet platformi, društvenih medija u svrhu promovisanja rada lica lišenih slobode;Broj publikovanih/predstavljenih analiza, studija i istraživanja. |

# OSTVARIVANJE STRATEŠKIH CILJEVA

## Navesti ključne strateške ciljeve iz sektorske nadležnosti čijem će ostvarenju u 2018. godini doprinijeti projekti i programi nevladinih organizacija koji se planiraju finansirati.

|  |  |
| --- | --- |
| **Strateški cilj(evi) čijem ostvarenju će doprinijeti javni konkurs za projekte i programe nevladinih organizacija** **u 2018. godini** | **Način na koji će javni konkurs za projekte i programe nevladinih organizacija doprinijeti ostvarenju strateških ciljeva** **(ukratko opisati)** |
| Povećan stepen informisanosti, razumijevanja i znanja lica lišenih slobode o njihovim ljudskim pravima sa posebnim akcentom na zdravstvenu zaštitu. Unaprijeđene radne vještine lica lišenih slobode radi poboljšanja stepena života nakon izlaska iz Zavoda za izvršenje krivičnih sankcija.Povećan stepen informisanosti javnog mnenja o benefitima alternativnih sankcija.Izrađene analize, strudije i istraživanja o datom stanju i naučenim lekcija u oblastima zdravstvene zaštite osuđenih lica i upotrebi alternativnih sankcija, te objektivnije sagledavanje nedostataka i izazova i njihovo efikasnije prevazilaženje. Potencijal projekata da ostvare konkretne i opipljive rezultate i institucionalni kapacitet da rezultati steknu samoodrživost. | Javni konkurs će doprinijeti, da kroz realizaciju raznovrsnih aktivnosti predloženih projekata nevladinih organizacija se realizuju one mjere Akcionog plana za sprovođenje Strategije izvršenja krivičnih sankcija za period 2017-2021. godine koje su u vezi sa reintegracijom i rehabilitacijom, zdravstvenom zaštitom pritvorenih i zatvorenih lica i afirmacijom alternativnih sankcija. |

# JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA

## Navesti javne konkurse koji se predlažu za objavljivanje u 2018. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa, kao i naziv odnosno klasifikacijsku oznaku budžetkog programa/aktivnosti na kojoj će se planirati sredstva za finansiranje programa/projekata NVO (navesti i naziv nove aktivnost/programa u budžetu, ako još ne postoji). Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |  |  |
| --- | --- | --- | --- | --- |
| **Naziv javnog konkursa** **kojim će se doprinijeti** **u ostvarenju cilja** | **Iznos** | **Naziv programa/ aktivnosti u budžetu** | **Klasifikacijska oznaka programa/ aktivnosti u budžetu** | **Drugi organi državne uprave** **s kojima je potrebno koordinirati oblasti finansiranja** |
| Konkurs za finansiranje i sufansiranje projekata iz oblasti unaprjeđenja ljudskih prava pritvorenih i osuđenih lica u Crnoj Gori u 2018. godini. | 150.000,00 eura | / | // | Zavod za izvršenje krivičnih sankcija |

## Navesti ko su predviđeni glavni korisnici projekata i programa koji će se finansirati putem javnog konkursa. Ukratko opisati korisnike navodeći glavna obilježja svake grupe korisnika, njihov broj i njihove potrebe na koje projekti i programi treba da odgovore u 2018. godini.

|  |
| --- |
| **Opis glavnih grupa korisnika, njihov broj i potrebe** |
| Direktna grupa korisnika su lica lišena slobode koja se nalaze u zatvorima u Spužu i Bijelom Polju (1.350 lica lišenih slobode);Službenici/e zaposleni/e u obje zatvorske jedinice (500);Predstavnici/e sudstva i tužilaštva koji rade na izricanju alternativnih sankcija;Crnogorsko društvo kroz realizaciju kampanje o afirmaciji alternativnih sankcija; Predstavnici/e medija koji će pratiti realizaciju odobrenih programa; Nevladine organizacije koje će sprovodti aktivnosti, a koje u svojim programima se bave zaštitom ljudskih prava;Predstavnici/e Univerziteta i naučno istraživačkih ustanova putem rezultata analiza, strudija i istraživanja o reintegraciji i rehabilitaciji, zdravstvenoj zaštiti pritvorenih i zatvorenih lica i alternativnim sankcijama. |

## Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| **Očekivani broj projekata koji se planira finansirati / broj ugovora koje se planira zaključiti s NVO** |
| **Naziv javnog konkursa** | **Očekivani broj projekata/ugovora** |
| Konkurs za finansiranje i sufansiranje projekata iz oblasti unaprjeđenja ljudskih prava pritvorenih i osuđenih lica u Crnoj Gori u 2018. godini. | Minimum 9 |

## Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| **Najniži iznos za projekat/program** | **Najviši iznos za projekat/program** |
| 5.000,00 eura | 20.000,00 eura |

# KONSULTACIJE SA ZAINTERESOVANIM NEVLADINIM ORGANIZAICJAMA

## Navesti na koji način je u skladu sa Uredbom obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| **Metoda konsultacija (npr. web, email, konsultativni sastanak, itd.)** | **Datumi sprovedenih konsultacija** | **Naziv NVO koji su učestvovali u konsultacijama** |
| **Popuniti u narednoj fazi (nakon konsultacija)** |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

## Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu tokom 2018. godine, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom).

|  |  |  |  |  |
| --- | --- | --- | --- | --- |
| **Naziv javnog konkursa** | **Broj službenika/ica koji su zapošljeni na puno radno vrijeme na tim poslovima** | **Broj službenika/ica\* koji povremeno rade na tim poslovima** | **Broj spoljnih saradnika\* na poslovima sprovođenja javnog konkursa i praćenja finansiranih projekata i programa nevladinih organizacija** | **Imena osoba zaduženih za sprovođenje javnog konkursa i praćenje finansiranih projekata i programa nevladinih organizacija** |
| Konkurs za finansiranje i sufansiranje projekata iz oblasti unapređenja ljudskih prava pritvorenih i osuđenih lica u Crnoj Gori u 2018. godini.. | Odgovoriti na kraju. | Aida Bojadžić (Mp)Milan Žarković (ZIKS) – posebna sredstva za njihov rad se ne izdvajaju budući da se navedeni poslovi izvršavaju u okviru redovnih radnih obaveza  | Odgovoriti na kraju. | Mirjana Vlahović, šefica Kabineta ministra |

\* Navesti izdvajaju li se posebna sredstva za njihov rad na ovim poslovima i o kojim iznosima se radi.

**Ovjera ministra:**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ime i prezime M.P. Potpis |